พีพี ควงคู่จิ้น ฝ้าย โชว์สายแดนซ์
หาเพลงโจ๊ะๆเต้นดีกว่า,ปกตินางเอกจะถูกแฟนๆจับคู่จิ้นกับพระเอก แต่สำหรับสาว พีพี-พัชญา เพียรเสมอ จากละครเรื่อง ภูตสาวสื่อรัก ของค่าย โฟร์ ดี ครีเอทีฟ ทางช่อง 7 กลับถูกแฟนๆจับคู่จิ้นกับ ฝ้าย-นิชานันท์ ฝั้นแก้ว ซะอย่างนั้น เพราะ ฝ้าย เล่นเป็นผีที่ตามติด พีพี เพื่อขอความช่วยเหลือ ตามกันไปใกล้กันมาเลยถูกจับจิ้นกันซะเลย แม้แต่ตอนที่สาว พีพี มาสมัครเรียนเต้นที่ วิทยาลัยดนตรี และศิลปะการแสดง SCA (Superstar College of Arts) ย่านทองหล่อ ก็ยังชวนคู่จิ้น ฝ้าย มาแจมคลาสเต้นด้วยกัน วันนัดหมาย พีพี เดินทางมาถึงก่อน คุณครูพอล ซึ่งเป็นครูสอนเต้นเลยให้วอร์มร่างกายฆ่าเวลา พอ ฝ้าย เดินทางมาถึงจึงเริ่มคลาสด้วยการที่ 2 สาววอร์มร่างกาย จากนั้น ครูพอล ก็ค่อยสอนท่าเต้นทีละท่า ช้าๆ ก่อนจะเปิดเพลง finesse ของ Bruno Mars แนวฮิพฮอพ บิกินเนอร์ ให้ 2 สาวเต้น ตอนซ้อม พีพี-ฝ้าย ก็ดูคล่องแคล่วอยู่เลย แต่พอเปิดเพลงเท่านั้นแหละ เต้นกันมั่ว มือไปซ้ายเท้าไปขวา เต้นไม่ทันจังหวะซะอย่างนั้น งานนี้ พีพี เลยปิ๊งไอเดียเสนอเพลง เข้ามาใกล้ๆ ที่ตัวเองร้องประกอบละคร ภูตสาวสื่อรัก ให้ คุณครูพอล คิดท่าเต้นมาสอนสดๆ พอเป็นเพลงแนวลูกทุ่งจังหวะโจ๊ะๆ พีพี–ฝ้าย เต้นพลิ้วกว่าเดิมจนครูหลุดขำทีเพลงอินเตอร์ล่ะขาพันกัน แต่พอเพลงโจ๊ะมาเท่านั้นแหละองค์ลงเลย (ฮา)
ปกตินางเอกจะถูกแฟนๆจับคู่จิ้นกับพระเอก แต่สำหรับสาว พีพี-พัชญา เพียรเสมอ จากละครเรื่อง ภูตสาวสื่อรัก ของค่าย โฟร์ ดี ครีเอทีฟ ทางช่อง 7 กลับถูกแฟนๆจับคู่จิ้นกับ ฝ้าย-นิชานันท์ ฝั้นแก้ว ซะอย่างนั้น 
ฟรีสไตล์,พีพี,พัชญา เพียรเสมอ,ฝ้าย,นิชานันท์ ฝั้นแก้ว,ดารา